  Майя Бывальцева Та арня ӵоже Удмуртиын тол куазь кузёяськоз. Со сярысь «ВКонтакте» вотэсысь бамаз ивортӥз элькунысь Гидрометцентрлэн пресс-секретарез Алла Шумихина. Таяз арняе куазь вошъяськоз, но толалтэ кадь возиськоз Алла Шумихина, Удмуртиысь Гидрометцентрлэн пресс-секретарез19-тӥ но 20-тӥ южтолэзе улосвылын тӧло луоз, лымыяны кулэ ӧвӧл. «Вуоно уйин шӧдскымон шунытгес луоз ни, -10…-15 градус, ӵуказе нуназе -2…-7 градус», — ивортэ Шумихина. Вирнуналэ, 21-тӥ южтолэзе, нуназе бере Удмуртие лымы вуоз. Мукет нуналаз, покчиарняе, куазь тӧло, шуныт но лымыё луоз шуыса чаклало. Термометръёс -1…-6 градус возьматозы, сюресъёс вылын лымы пельтэмъёс луыны быгатозы. Собере Удмуртиын нош ик кезьытскоз. Нырысь-валысь чакланъёсъя, кӧснуналэ потон уе -12…-17 градусозь кезьытскоз, нуназе -3…-8 градус луоз Алла Шумихина, Удмуртиысь Гидрометцентрлэн пресс-секретарезТодэ вайытом, улосвылын лымы оштолэзьлэн кыкетӥ арня палаз гинэ шунаны кутскоз шуыса чаклало. Тегъёс: Гидрометцентр Удмуртия куазь  